— 131 — 



Fremtræden. Paa Bladene forsvinder Afblegningsstadiet og dermed 

 Hvidstribningen. Det afløses af en almindelig Mumifikation, der 

 stedse viser mindre og mindre af den stribeformede Tegning, selv 

 paa Blade som tidligere var smukt stribede. De graalige, brunlige 

 eller, hvis Konidiedannelsen er rigelig, sortagtige Farver begynder 

 at blive dominerende. Angrebene paa Bladskederne breder sig. 

 De angrebne Bladplader begynder at spaltes og hænger for det 

 meste slapt ned. Paa de syge Planter findes grønt Væv nu i 

 Regelen kun i Stængelen, Bladskedernes nedre Halvdel og Akset 

 paa de udskridende Planter. 



I Begyndelsen af femte Periode dør de stærkest angrebne, 

 ikke skredne Planter. Efterhaanden rammes de udskredne af 

 samme Skæbne; den grønne Farve forsvinder snart fra Bladskeder, 

 Straa og Aks og erstattes af graalige og brunlige Toner. Henimod 

 Periodens Afslutning er de af Sygdommen døde Individer enten 

 lave, mer eller mindre bløde, som Følge af Slaphed i Knæene 

 sammensunkne, ofte bladløse og smudsig graa — eller ogsaa højere 

 og mere ranke, men dog helt igennem smudsig brune med oprette, 

 lette, brunavnede, blegstakkede Aks og optrævlede, sortagtige Blade. 

 Til en sikker Diagnose maa der naturligvis foretages en mykolo- 

 gisk Undersøgelse; men selv uden denne vil man heller ikke nu 

 være i Tvivl om , hvilke Planter der er døde af Stribesyge. 



Om Efteraaret fmdes Stribesygen ret ofte paa de Planter, der 

 fremkommer af spildte Korn. Her viser den sig ganske som paa 

 Vaarsæden i 1ste og 2den Periode. Udover Begyndelsen af 3dje 

 Periode naar disse Planter jo ikke; de allerfleste dør i Vinterens 

 Løb. Paa Vinterbyg har jeg ikke fundet Sygdommen om Efter- 

 aaret. 



B. Byggets Helminthosporiose. 



(Tavle % Fig. 1-3, 5-8 og 10—14.) 



Denne Sygdom adskiller sig i mange Henseender fra Stribe- 

 sygen , først og fremmest ved en fuldstændig Mangel paa Vækst- 

 anomalier. Naar man, som jeg ofte har set det, iagttager en 

 mangelfuld Skridning hos Planter, der lider meget stærkt af Hel- 

 minthosporiose, er det yderst vanskeligt at afgøre, om dette For- 

 hold skyldes Sygdommen, eller om begge Fænomener betinges af 

 andre Momenter; thi naar Sygdommen optræder med stor Intensitet — 



